VSM sklep R 13/96
Datum: 1996-03-15T01:00:00.000+01:00
ecli: ECLI:SI:VSMB:1996:R.13.96
sodisce: Višje sodišče v Mariboru
oddelek: Gospodarski oddelek
institut: stvarna pristojnost - gospodarski spor
jedro: Po še veljavnem Zakonu o pravdnem postopku (Ur.l. SFRJ št. 4/77 - 35/91) v sporih med domačimi osebami temeljijo pravila za gospodarski spor na personalnem kriteriju iz 489. člena, kavzalnem kriteriju iz 489a člena in mešanem kriteriju iz 491. člena. Kriteriji za določitev gospodarskega spora so taksativno našteti - torej jih ni dovoljeno širiti.

 
zveza: ZPP (1977) člen 489,  489a,  491,  489,  489a,  491.  ZS člen 99,  101,  99,  101.

## Jedro

Po še veljavnem Zakonu o pravdnem postopku (Ur.l. SFRJ št. 4/77 - 35/91) v sporih med domačimi osebami temeljijo pravila za gospodarski spor na personalnem kriteriju iz 489. člena, kavzalnem kriteriju iz 489a člena in mešanem kriteriju iz 491. člena. Kriteriji za določitev gospodarskega spora so taksativno našteti - torej jih ni dovoljeno širiti.

## Izrek

Za odločanje o tožbi in predlogu začasne odredbe je stvarno pristojno okrožno sodišče.

## Obrazložitev

Okrajno sodišče se je izreklo za stvarno nepristojno sodišče v zvezi s tožbo zaradi motenja posesti in predlagano začasno odredbo. V razlogih sklepa je navedlo, da gre za gospodarski spor, za katerega je pristojno okrožno sodišče. Slednje sodišče je sprožilo kompetenčni spor.

Predlog okrožnega sodišča je utemeljen.

Temeljno je vprašanje, ali je spor po vloženi tožbi zaradi motenja posesti šteti kot gospodarski spor. Po še veljavnem Zakonu o pravdnem postopku (Ur.l. SFRE št. 4/77 - 35/91) v sporih med domačimi osebami temeljijo pravila za gospodarski spor na personalnem kriteriju iz 489. člena, kavzalnem kriteriju iz 489a člena in mešanem kriteriju iz 491. člena. Kriteriji za določitev gospodarskega spora so taksativno našteti - torej jih ni dovoljeno širiti.

V konkretnem primeru, kjer gre za spor med dvema fizičnima osebama, ki nista imetnika obratovalnic in sospornikom na toženi strani - gospodarsko družbo, ni mogoče podrediti procesnega razmerja nobenemu izmed naštetih kriterijev.

Ko gre za spor med družbeniki gospodarske družbe Zakon o gospodarskih družbah v vseh primerih določa za ureditev njihovih medsebojnih razmerij - sodišče. Odgovor na vprašanje, katero sodišče je pristojno v določenem sporu, pa je iskati v določilih zakona o pravdnem postopku ter nato v določilih 99. in 101. člena Zakona o sodiščih.